ลือทะแม่ง! AJD ร่วงหนัก13% หลังมีข่าวพัวพันธรรมกาย
ลือทะแม่ง! AJD ร่วงหนัก13% หลังมีข่าวพัวพันธรรมกาย
17 มี.ค. 2560

บริษัท คราวน์ เทค แอดวานซ์ จำกัด (มหาชน) หรือ AJD ปิดภาคเช้าอยู่ที่ระดับ 1.46 บาท ลบ 0.23 บาท หรือ 13.61% ด้วยมูลค่าซื้อขาย 691.33 ล้านบาท

อย่างไรก็ตามราคาหุ้น AJD ร่วงหนัก เนื่องจากมีกระแสข่าวลือว่าหุ้นมีความพัวพันกับวัดธรรมกาย แต่อย่างไรก็ตามหากย้อนกลับไปเมื่อ 3 ปีที่แล้วเคยมีนักลงทุนใหญ่ที่มีข่าวพันกันกับธรรมกายเข้ามาลงทุนก็คือเสี่ย ส.  โดยเคยเข้ามาลงทุนและดันราคาหุ้นขึ้นไปถึงระดับ 5.00 บาท ในช่วงต้นปี 58 จากนั้นก็เริ่มเทขายหุ้นออกมาจนหมดในเดือนมีนาปี 58 จนราคาหุ้นมาอยู่ที่ระดับ 0.80  บาท
โดยในระหว่างที่ราคาหุ้นลงมาอยู่ระดับ 0.80 บาท ก็ได้มีนักลงทุรายใหญ่ เสี่ย ย. เข้ามาเก็บหุ้น และช่วยบริหารธุรกิจตู้เติมเงิน จนผลงานบริษัทดีขึ้นอย่างต่อเนื่อง ส่งผลให้ราคาหุ้นเริ่มมีสเถียรภาพ และค่อยๆ ปรับตัวขึ้นอย่างสดใสในช่วงปี 59 โดยราคาหุ้นปรับตัวขึ้นทำจุดสูงสุดที่ 2.50 บาท ที่สำคัญ เสี่ย ย. ก็ไม่เคยมีความเกี่ยวพันกับวัดธรรมกายแต่อย่างใด ดังนั้นการอ่อนตัวของหุ้นช่วงนี้ก็ไม่น่าจะเกี่ยวกับวัดธรรมกายเพราะบุคคลที่เกี่ยวข้องได้เทขายหุ้นไปหมดแล้ว